ಮುಲ್ಲಕ್ಕಲ್ ದೇವಸ್ಥಾನವು ಆಲಪುಳ ನಗರದ ಕೇಂದ್ರ ಭಾಗದಲ್ಲಿದ್ದು, ದೇವಿ ರಾಜರಾಜೇಶ್ವರಿಗೆ ಸಮರ್ಪಿತವಾಗಿದೆ. ಮೂಲಭೂತವಾಗಿ ದೇವಸ್ಥಾನವು ಚೆಂಬಕಸ್ಸೆರಿ ರಾಜ್ಯದ ಅರಮನೆಯಾಗಿತ್ತು ಮತ್ತು ನಂತರ ಶ್ರೀ ರಾಜ ರಾಜೇಶ್ವರಿ ದೇವಿಗೆ ಸಮರ್ಪಿಸಲಾಯಿತು. ಮುಲ್ಲಕ್ಕಲ್ ಚಿರಪ್ಪು ಎನ್ನುವುದು ಆಲಪುಳ ಜನರಿಗೆ ಮುಖ್ಯವಾದ ಹಬ್ಬವಾಗಿದೆ. ದೇವಿಯ ಆಶೀರ್ವಾದವನ್ನು ಪಡೆಯಲು ಬಹು ಸಂಖ್ಯೆಯಲ್ಲಿ ಭಕ್ತಾದಿಗಳು ದೇವಸ್ಥಾನಕ್ಕೆ ಭೇಟಿ ನೀಡುತ್ತಾರೆ . ದೇವಸ್ಥಾನದ ಮುಖ್ಯ ಆಕರ್ಷಣೆಯು ವನ ದುರ್ಗರಿಗೆ ವಿಶೇಷವಾಗಿ ತಯಾರಿಸಿದ (ಲಕ್ಷಣದಲ್ಲಿ ದುರ್ಗ ಅಥವಾ ಒಟ್ಟಾರೆಯಾಗಿ ಅರಣ್ಯ) ಅದರ ಮೇಲ್ಭಾಗದ ತೆರೆದ ಶ್ರೀಕೋವಿಲ್ ಆಗಿದೆ.
ಆಲಪುಳದಲ್ಲಿ ಒಂಬತ್ತು ದಿನಗಳ ನವರಾತ್ರಿ ಹಬ್ಬವನ್ನು ಮುಖ್ಯವಾಗಿ ಕೊನೆಯ ಎರಡು ದಿನಗಳಾದ ಮಹಾನವಮಿ ಮತ್ತು ವಿಜಯದಶಮಿಗಳಂದು ಉಲ್ಲಾಸಭರಿತವಾಗಿ ಆಚರಿಸಲಾಗುತ್ತದೆ. ದೇವಸ್ಥಾನದ ಮತ್ತೊಂದು ಪ್ರಮುಖವಾದ ಹಬ್ಬವು "ತಾಯಿಪೂಯಕಾವಡಿ" ಆಗಿದೆ. "ತಾಯಿಪೂಯಕಾವಡಿ" ಹಬ್ಬದ ಮೆರವಣಿಗೆಯಲ್ಲಿ ಸುಮಾರು ಹದಿನೈದು "ಕಾವಡಿಗಳು" ಭಾಗವಹಿಸುತ್ತಾರೆ.
ಎರ್ನಾಕುಲಂನಿಂದ ರಸ್ತೆಯು ಮೂಲಕ ಇದರ ದೂರವು ಸುಮಾರು 60 ಕಿಮೀಗಳಷ್ಟಿದೆ. ದೇವಸ್ಥಾನದ ಬಗ್ಗೆ ಹಲವಷ್ಟು ಕಥೆಗಳಿವೆ. ಇಲ್ಲಿ ನೋಡುತ್ತಿರುವ ವಿಗ್ರಹವನ್ನು ಥೆಕ್ಕುಂಕೂರ್ ರಾಜನ ಸೈನಿಕರು ತಂದರೆಂದು ಕೆಲವರು ಹೇಳುತ್ತಾರೆ. ಅವರು ಅದನ್ನು ಮಲ್ಲಿಗೆಯ ತೋಟದಲ್ಲಿ ಇರಿಸಬೇಕಾಗಿತ್ತು. ವಿಗ್ರಹವು ಈ ಸ್ಥಳದಲ್ಲಿ ಶಾಶ್ವತವಾಗಿ ನೆಲೆಯೂರಿತು ಮತ್ತು ನಂತರ ದೇವಸ್ಥಾನವನ್ನು ಚೆಂಬಗಸೆರಿಯ ರಾಜ ದೇವನಾರಾಯಣನು ನಿರ್ಮಿಸಿದನು.
ಪಾಯಸಮ್, ವಡಾ, ಅಪ್ಪಮ್ ಇವುಗಳನ್ನು ಸಾಮಾನ್ಯವಾಗಿ ದೇವಿಗೆ ನೈವೇದ್ಯಂ ಆಗಿ ಅರ್ಪಿಸಲಾಗುತ್ತದೆ. ಈ ದೇವಸ್ಥಾನದಲ್ಲಿ ಡಿಸೆಂಬರ್‌ನ ಮೊದಲ ಭಾನುವಾರವನ್ನು ಮಹಿಳಾ ಹಬ್ಬವನ್ನಾಗಿ ಆಚರಿಸಲಾಗುತ್ತದೆ. ಆ ದಿನದಂದು ದೇವಸ್ಥಾನದ ಎಲ್ಲಾ ಕಾರ್ಯಗಳನ್ನು ಮಹಿಳೆಯರು ಮಾತ್ರ ನಿರ್ವಹಿಸುತ್ತಾರೆ.
ದೇವಸ್ಥಾನವು ಬೆಳಿಗ್ಗೆ 5 ರಿಂದ 10.30 ಮತ್ತು ಸಂಜೆ 5 ರಿಂದ 8 ಗಂಟೆಯ ನಡುವೆ ತೆರೆದಿರುತ್ತದೆ.
ಬುದ್ಧನ ಪ್ರತಿಮೆ
ಚೆಟ್ಟಿಕುಲಂಗರ ಭರಣಿ
ವಾಣಿಜ್ಯ ಮತ್ತು ಪ್ರವಾಸೋದ್ಯಮ
ಮುಲ್ಲಕ್ಕಲ್ ರಾಜರಾಜೇಶ್ವರಿ ದೇವಸ್ಥಾನ